**JUHISED TULEMUSLIKU KAUGAUDITI ETTEVALMISTUSEKS**

Koroonaviiruse (COVID-19) pandeemia on ajendanud rakendama ülemaailmseid reisipiiranguid ja kaugtööpoliitikat, häirides tavapäraseid teise ja kolmanda osapoolse auditeid. Arvestades epidemioloogilisi arenguid ning keskkonnamõjusid, võib oletada, et kaugauditid tõenäoliselt jätkuvad.

Nagu kohapealseid auditeid, tuleb ka kaugauditeid planeerida ja ette valmistada. Kuna distantsilt auditeerimine nõuab tavapärasest erinevat ettevalmistust, on koostatud erinevate osapoolte (sertifitseerimis-, akrediteerimisasutused, organisatsioonid) kogemuste põhjal käesolev juhendmaterjal.

Auditiks ettevalmistuse käigus tasuks läbi viia praktiline test, selle käigus tuleks erilist tähelepanu pöörata järgmistele asjaoludele:

1. **Õigused ja regulatiivsed nõuded**

* Kui kavatsetakse auditeid salvestada või teha auditi jaoks videosalvestusi, tuleb jälgida, et ei rikutaks ELis kehtestatud isikuainete kaitse  nõudeid (GDPR).
* Välisele osapoolele dokumentide saatmisel või sisevõrgule juurdepääsu loomisel, kontrollige, et väljastata ärikriitilist infot ning, kas andmete kaitseks on sõlmitud konfidentsiaalsuslepped.

1. **Dokumentatsioon ja juurdepääsetavus**

* Kontrollige, et dokumentatsioon oleks digitaalne, tagada valmisolek paberkandjal oleva dokumentatsiooni skaneerimiseks, võib kasutada ka spetsiaalset dokumendikaamerat.
* Kas auditi läbiviimiseks ettenähtud arvutites, kasutajatel või asukohtades tagatud juurdepääs dokumentatsioonile.

1. **IT- ja andmeside**

* Kas interneti leviala, kiirus ja maht on piisavad veebi teel video ja andmete edastamiseks (tuleks ka kontrollida andmeside leviala piisavust virtuaalse ringkäigu korral).
* Kas on olemas vajalik tarkvara ja kasutajakontod virtuaalse auditi läbiviimiseks (nt Teams, Skype, Zoom), sealhulgas liitumiste aktsepteerimise või ekraani jagamise õigus.
* Kas audio-video seaded toimivad ettenähtud konfiguratsioonis (näiteks dokiga ja dokita, kas andmeside kaablite ühendused sobivad).

1. **Rajatise virtuaalne ülevaatus**

Virtuaalsel ringkäigul kasutatakse üldjuhul nutiseadmeid. Ringkäiku ja protsesside ülevaatust võivad häirida erinevad tegurid, nagu temperatuur, müra, interneti leviala, seetõttu  tuleks enne auditid läbi viia testaudit, et kontrollida, kas:

* Nutiseadmes on olemas vajalik tarkvara ja kasutajakontod virtuaalse ringkäigus läbiviimiseks
* Virtuaalse ringkäigu korral võib esineda suurt müra, seetõttu on otstarbekas kasutada hadnsfree seadmeid.
* Kas mobiilse seadme aku kestvus on ringkäiguks piisav (NB! Tänastel nutiseadmetel on sama pistik handsfree ja laadija jaoks. Jahedas ruumis lüheneb aku kestus ca poole võrra).
* Et tagada audiitorile parem ülevaade ruumidest ja territooriumist, tuleks audiitorile eelnevalt esitada ruumide ja territooriumi üldplaan.

1. **Kaugintervjuud**

Kaugintervjuusid saab läbi viia sarnaselt silmas-silma intervjueerimisele. Kui jätta kõrvale tehnilised raskused, peaksid intervjuud suures osas toimuma sarnaselt traditsioonilisele auditile. Virtuaalsete intervjuude puhul tuleks silmas pidada järgmisi asjaolusid:

* Võimaluse korral tuleks kasutada helikõnede videokõnesid asemel, et audiitorid saaksid jälgida ka auditeeritava kehakeelt.
* Virtuaalse intervjuu korral võib auditeeritaval kuluda veidi rohkem aega dokumentide leidmisele, ekraanide vahel orienteerumisele ja failide jagamisele. Seetõttu oleks intervjueeritava jaoks mugavam kasutada enda tööarvutit.
* Erinevate arvutitega samaaegsel osalemisel võib lisamüra või mikrofonidest tekkiv vilin auditit häirida, mistõttu oleks mugavam kasutada kõrvaklappe ja mikrofoni vaigistamise režiimi.

Lisaks tasuks tutvuda ISO tehnilise komitee poolt koostanud juhistega kaugauditite kohta.

<https://committee.iso.org/files/live/sites/tc176/files/documents/ISO%209001%20Auditing%20Practices%20Group%20docs/Auditing%20General/APG-Remote_Audits.pdf>